《杂兴十首 其六》
宋代·方一夔

人境无缘断俗喧，丁宁牢闭两柴门。五更孤枕客怀恶，半世青柴书眼昏。

有日空为无日计，醉时还道醒时言。白云久有南山梦，不待他年毕嫁婚。

作者简介：宋元之际严州淳安人，一名夔，字时佐，自号知非子。方逢辰孙。以荐领教郡庠，未几退，隐富山，授徒讲学，学者称为富山先生。有《富山遗稿》。